  Майя Бывальцева 10-тӥ толсуре 18 часын Удмуртиысь Йӧскалык лыдӟетъюртын (Удмурт урам, 264) удмурт кылъя «Кубо» вераськон клублэн пумиськонэз ортчоз. Таяз ардэ семья йылолъёс сярысь вераськыны малпало. Со сярысь лыдӟетъюртлэн пресс-службаез ивортэ. Клублэн ӧтём куноосыз асьсэ семьязылэн йылолъёссы сярысь вералозы. Жанна Степановлэн семьяяз басмалэсь но фетрлэсь книгаос вуро, Надежда Николаевалэн – йӧскалык шӧмо дӥськут но чеберъяськонъёс вуро, нош Наталия Романовалэн семьяяз нылпиоссылы удмурт нимъёс ёетӥзы. Котькуд семьялэн аслаз йылолъёсыз но дунлыкъёсыз вань. Одӥгъёсыз йылолъёс выжыысь выже выжо, мукетъёсыз «шӧдтэк шорысь» вордӥсько но семьялэн аспӧртэмлыкез луо «Кубо» клубын пумиськонэз радъясьёсКлубе пыриськисьёс понна Надежда Николаева семьяеныз ӵош мастер-класс ортчытоз но йӧспӧртэм дэмдор (брошь) пужыятыны дышетоз. Пумиськонэ вань мылкыд карисьёс пыриськыны быгато, пыронэз эркын.  Тегъёс: Мерлык Лулчеберет Ижкар Удмуртия семья удмуртъёс удмурткыл йылолъёс Йӧскалыклыдӟетъюрт  